Μάρκους Μπέμε

Ο Μάρκους Μπέμε (γερμ.: Marcus Böhme, 25 Αυγούστου 1985, Βερολίνο) είναι Γερμανός διεθνής πετοσφαιριστής, ο οποίος την περίοδο 2022-23 αγωνίζεται με τη φανέλα της Β.Φ.ΜΠ. Φριντρισάφεν στο Πρωτάθλημα Γερμανίας, στη θέση του κεντρικού.

 Ο Μάρκους Μπέμε γεννήθηκε στο Βερολίνο και ξεκίνησε την ενασχόλησή του με την πετοσφαίριση στις ακαδημίες της Πρόισεν (Πρωσία) Βερολίνου και συνέχισε με τις ομάδες νέων της Σαρλότενμπουργκ και της Ολύμπια της γερμανικής πρωτεύουσας. Από το 2005 έως το 2009 αγωνίστηκε στην Α' Εθνική (Μπουντεσλίγκα) με την Σαρλότενμπουργκ, οπότε μεταπήδησε στην Β.Φ.ΜΠ. Φριντρισάφεν, με την οποία κέρδισε δυο πρωταθλήματα και ένα κύπελλο Γερμανίας. Το 2012 φεύγει για την ιταλική Αλτοβέρε του Σαν Τζιουστίνο αλλα την επόμενη χρονιά επαναπατρίζεται και αγωνίζεται με την Τ.Σ.Β. Ουντερχάχινγκ. Το φθινόπωρο του 2014 τον βρίσκει στη Φενέρμπαχτσε της Κωνσταντινούπολης και αυτό του 2015 στην πολωνική Κούπρουμ Λούμπιν, όπου μένει δύο χρόνια.Τον Οκτώβριο του 2017 αποδέχεται την πρόταση του Ολυμπιακού και έρχεται στον Πειραιά για να ενισχύσει την προσπάθεια των ερυθρόλευκων στην ανάκτηση των πρωτείων στην Ελλάδα και την αξιόλογη επανεμφάνισή τους στον ευρωπαϊκό χώρο. Πράγματι ο Μάρκους Μπέμε υψώνοντας το μπλοκ του Ολυμπιακού στα 3,30 μέτρα, καθίσταται από τους βασικούς συντελεστές στην κατάκτηση από τους ερυθρόλευκους των Πρωταθλημάτων Ελλάδας 2017-18 και 2018-19, του Ασημένιου Μεταλλίου του CEV Τσάλεντζ Καπ 2018 αλλά και της παρουσίας της ομάδας του Πειραιά στους ημιτελικούς του Κυπέλλου CEV της περιόδου 2018-19, απέναντι στην ιταλική Τρεντίνο. Τις δύο αυτές περιόδους κατέκτησε επίσης με τον Ολυμπιακό Πειραιώς το Λιγκ Καπ Ελλάδας. Οι τέσσερις αυτοί τίτλοι ήταν οι πρώτοι σε συλλογικό επίπεδο του Μάρκους Μπέμε εκτός Γερμανίας. Την περίοδο 2019-20 αγωνίστηκε στο Πρωτάθλημα Ρωσίας με τη Διναμό Λο της πόλης Σόσνοβι Μπορ, και το 2020 επαναπατρίστηκε για την ομάδα με την οποία κέρδισε τους πρώτους του τίτλους, τη Β.Φ.ΜΠ. Φριντρισάφεν. Με την ομάδα του κρατιδίου της Βάδης-Βυρτεμβέργης κατέκτησε επί τρεις συνεχόμενες περιόδους τη 2η θέση του Γερμανικού πρωταθλήματος και το Κύπελλο Γερμανίας το 2022, στη 17η φορά στην ιστορία της Β.Φ.ΜΠ. Φριντρισάφεν. Κατά την περίοδο που αγωνιζόταν με τις ομάδες νέων ο Μάρκους Μπέμε είχε κληθεί και στις αντίστοιχες εθνικές ομάδες της Γερμανίας. Το 2003 μετείχε στα προκριματικά του Παγκοσμίου Κυπέλλου Κ-21 και το 2004 κατέκτησε με την ομάδα Κ-20 το χάλκινο μετάλλιο στο Ευρωπαϊκό Πρωτάθλημα. Το 2006 σε ηλικία 21 ετών είχε την πρώτη του συμμετοχή στην Εθνική Ανδρών της Γερμανίας και το 2008 συμμετείχε στην Ολυμπιάδα του Πεκίνου, όπου η Γερμανία κατέλαβε την 9η θέση. Στη συνέχεια κατέκτησε με την εθνική Γερμανίας το χρυσό μετάλλιο στην Ευρωπαϊκή Λίγκα το 2009, την 5η θέση στην Ολυμπιάδα του Λονδίνου το 2012, το χάλκινο μετάλλιο στο Παγκόσμιο πρωτάθλημα το 2014, το χρυσό μετάλλιο στους Ευρωπαϊκούς Αγώνες του Μπακού το 2015 και το ασημένιο μετάλλιο στο Ευρωπαϊκό πρωτάθλημα το 2017 στην Πολωνία. Σε ατομικό επίπεδο ανακηρύχθηκε καλύτερος κεντρικός στο Παγκόσμιο του 2014 και στο Ευρωπαϊκό του 2017. Η παρουσία του Μάρκους Μπέμε στο αντιπροσωπευτικό συγκρότημα συνεχίστηκε με τη συμμετοχή του στο Ευρωπαϊκό Πρωτάθλημα του 2019, όπου συμμετείχε σε έξι παιχνίδια της τελικής φάσης αλλά και στο Προολυμπιακό τουρνουά του 2020, στο οποίο συμμετείχε σε πέντε παιχνίδια, και στο οποίο η Γερμανία έφτασε μέχρι τον τελικό με τον Μπέμε παρόντα, όπου ηττήθηκε από τη Γαλλία με 3–0.Συνολικά με την εθνική Γερμανίας ο Μάρκους Μπέμε κατέγραψε 290 συμμετοχές, από τις οποίες οι 8 σε Ολυμπιακούς Αγώνες, οι 21 σε Παγκόσμια Πρωταθλήματα και οι 261 σε διάφορες άλλες διοργανώσεις. 2015: Ευρωπαϊκοί Αγώνες - Μπακού 2009: Ευρωπαϊκή Λίγκα 2017: Ευρωπαϊκό Πρωτάθλημα - Πολωνία 2014: Παγκόσμιο Πρωτάθλημα - Πολωνία 2004: ευρωπαϊκό Πρωτάθλημα Εφήβων - Ζάγκρεμπ CEV Τσάλεντζ Καπ 2018: (Ολυμπιακός Πειραιώς) 2 Πρωταθλήματα Γερμανίας 2009-10, 2010-11 (Β.Φ.ΜΠ. Φριντρισάφεν) 2η Θέση 2007-08 (Σαρλότενμπουργκ Βερολίνου) 2020-21, 2021-22, 2022-23 (Β.Φ.ΜΠ. Φριντρισάφεν) 3η Θέση 2005-06, 2006-07, 2008-09 (Σαρλότενμπουργκ Βερολίνου) 2011-12 (Β.Φ.ΜΠ. Φριντρισάφεν) 2013-14 (Τ.Σ.Β. Ουντερχάχινγκ)2 Πρωταθλήματα Ελλάδας 2017-18, 2018-19 (Ολυμπιακός Πειραιώς) 2 Κύπελλα Γερμανίας 2012, 2022 (Β.Φ.ΜΠ. Φριντρισάφεν) 2η Θέση 2011 (Β.Φ.ΜΠ. Φριντρισάφεν)2 Λιγκ Καπ Ελλάδας 2018, 2019 (Ολυμπιακός Πειραιώς) 2003 Ευρωπαϊκό Πρωτάθλημα Κ19: Καλύτερος κεντρικός 2014 Παγκόσμιο Πρωτάθλημα: Καλύτερος κεντρικός 2016 Προολυμπιακό τουρνουά: Καλύτερος κεντρικός 2017 Ευρωπαϊκό Πρωτάθλημα: Καλύτερος κεντρικός 2018 CEV Τσάλεντζ Καπ 2018: Καλύτερος κεντρικός 2017-18 Πρωτάθλημα Ελλάδας: Πολυτιμότερος Παίκτης (M.V.P.) 4ης αγωνιστικής 2019 Κύπέλλο CEV 2019: Καλύτερος κεντρικός Μάρκους Μπέμε: Παρουσίαση - Ατομκά στοιχεία - Ομάδες - Διακρίσεις volleybox.net «Μάρκους Μπέμε: Μικρό αθλητικό βιογραφικό». Αρχειοθετήθηκε από το πρωτότυπο στις 1 Οκτωβρίου 2021. www.volleyball-verband.de (Γερμανικά) Ο Μάρκους Μπέμε στον ιστοχώρο της CEV www-old.cev.eu Μάρκους Μπέμε - Ατομικά στοιχεια www.greekvolley.gr Ο Γερμανός κεντρικός σε μια απολαυστική συνέντευξη, μιλά για το ελληνικό βόλεϊ, την ζωή στη χώρα μας και το Τείχος του Βερολίνου… www.sportime.gr Αρχειοθετήθηκε 2023-07-05 στο Wayback Machine. Μάρκους Μπέμε: Τιτλοι - Διακρίσεις www.teamdeutschland.de Αρχειοθετήθηκε 2023-02-06 στο Wayback Machine. (Γερμανικά)